Jopa vasemmisto­liitto ja perus­suomalaiset samaa mieltä: Ilmaston­muutos on niin iso asia, että nyt vaaditaan toimia erityisesti poliitikoilta – ”Ratkaisu ei ole tavallisten ihmisten vaan päättäjien käsissä”

Kokoomuksen puheenjohtajan, valtiovarainministeri Petteri Orpon mielestä päättäjien on tehtävä sellaisia päätöksiä, jotka auttavat tavallista ihmistä vaikuttamaan omilla valinnoillaan.

Maanantaina julkistetun raportin viesti on karu: ilmastonmuutoksen hillitsemiseksi pitää tehdä vielä paljon, ja nopeasti.

Mutta kenen?

Jokaisen ihmisen tietysti, mutta se ei riitä, arvelivat monet HS:n tavoittamat johtavat poliitikot. Kun HS teki soittokierroksen eduskuntapuolueiden puheenjohtajille, moni heistä sanoi, että vastuu on nyt ensisijaisesti poliitikoilla – niin suuria muutoksia tarvitaan.